Toventunnelen

Toventunnelen er en veitunnel på fylkesvei 78 i mellom Leirfjord og Vefsn kommuner i Nordland. Tunnelen ble åpnet 22. november 2014.Byggfakta: Snart åpner Nord-Norges lengste tunnel  Den går gjennom Tovenfjellet, mellom Leirosen i Leirfjorden og Brattli i Drevjadalen. Tunnelen har en lengde på Første salve i Brattlia vegvesen.no meter og har ett felt i hver retning. Det er den lengste veitunnelen i Nord-Norge. Den erstatter en smal, svingete og rasfarlig veistrekning, med blant annet Korsnestunnelen som  nå er stengt.

Fotgjengere og syklister har ikke lov til å benytte Toventunnelen, men kan ta buss gjennom tunnelen; det er busstopp ved begge tunnelmunningene. Alternative veiruter er fylkesvei 17 og ferjesambandet Levang–Nesna. Den gamle veien er stengt for all trafikk, og lysene i Korsnestunnelen er slukket. Deler av strekningen anses som å være rasfarlig, og der skjer all ferdsel på eget ansvar.

 Historikk 
Prosjektet med tilhørende tilførselsveier ble vedtatt i Stortinget 10. desember 2009Utbygging og finansiering av rv 78, St.prp. nr. 90 (2008-2009), Innst. 52 S (2009-2010) Stortinget.no med byggestart tidlig i 2010.Helgeland Arbeiderblad 11. desember 2009 Forberedende arbeider ble igangsatt fra Leirfjord-sida 4. januar 2010. Gjennomslag var 8. februar 2012. Prosjektet ble ferdig i november 2014.Fakta om fv. 78 Toventunnelen  vegvesen.no

 Finansiering 
Prosjektet blir delfinansiert med bompenger. Finansieringen fordeler seg slik:

 Statlige midler: 13 millioner kroner
 Fylkeskommunale midler: 906 millioner kroner
 Tilskudd ferjedrift: 105 millioner kroner
 RDA-midler: 40 millioner kroner
 Bompenger: 475 millioner kroner

Maksimal innkrevingstid settes til 20 år ved Toventunnelen dersom bompengeselskapet oppfyller sine økonomiske forpliktelser. Fylkestinget forutsetter takstene kan økes, og bompengeperioden kan utvides med inntil 5 år, dersom bompengeselskapet ikke oppfyller sine økonomiske forpliktelser.

 Se også 
Veitunneler i Norge
Liste over verdens lengste veitunneler

 Referanser 

 Eksterne lenker 
 Statens vegvesen veikart
 Fv. 78 Toventunnelen, prosjektside hos Statens vegvesen

Kategori:Veitunneler i Nordland
Kategori:Veitunneler i Vefsn
Kategori:Veier i Leirfjord
Kategori:Tunneler åpnet i 2014
Kategori:2014 i Norge